钦定古今图书集成/理学汇编/文学典/第117卷 > 冯元仲
## 钦定古今图书集成/理学汇编/文学典/第117卷 > 冯元仲

按《宁波府志》：“元仲，字次牧。自幼好学，即肆力于诗古
文词，钩深探秘，无境不搜。家世鼎盛，俨然石卫尉家，
元仲视之蔑如也。搜法帖，刊遗书，日益未已。崇祯时，
由诸生荐举入都，将授职，见时事日非，不仕而归。筑
天益山房并小浣花庄，极山水之胜。仍手一编，高吟
不置。二十年来，家业尽落，了不介意。头童齿豁，瓶无”
储粟，犹逢人谈《古今遗事》，日刺刺不休，竟穷困以卒。